અનામત સહિતની વિવિધ માગણીઓ સબબ ઉપવાસ પર બેઠેલા હાર્દિક પટેલના સમર્થનમાં ગુજરાતની તમામ શાળા-કોલેજોમાં આજે બંધ પાડવાનું એલાન પાટીદાર અનામત આંદોલન સમિતિ (પાસ) દ્વારા અપાયું છે તેવી મતલબના મેસેજ સોશ્યલ મીડિયામાં જબરજસ્ત રીતે વાઈરલ થતાં વિદ્યાર્થીઓ અને વાલીઓ ભારે હેરાન-પરેશાન થયા હતા. પાસના હેમાંગ પટેલ દ્વારા આ સંદર્ભે સત્તાવાર સ્પષ્ટતા કરી પાસ દ્વારા આવું કોઈ એલાન અપાયું નથી તેમ જણાવતા સ્થિતિ સ્પષ્ટ થઈ છે પરંતુ બે દિવસ સુધી વિદ્યાર્થીઓ અને વાલીઓ આજે શાળા-કોલેજો ચાલુ રહેશે કે બંધ રહેશે ? તે દ્વિધામાં પડી ગયા હતા.